Tervetuloa ohjelmaan. Nimeni on Marja Raja-aho.
Haluan puhua muutoksesta, jonka Jumala saa aikaan.
Moni sanoo, ettei usko mihinkään, mitä ei voi silmillä nähdä -
tai tieteellisesti todistaa.
Metafysiikka, eli oppi olemassaolosta, -
tutkii kysymyksiä kuten mitä on oleminen, -
onko todellisuus jatkuvan muutoksen alainen, onko kaikella syy.
Kysymykset tahdonvapaudesta tai Jumalan olemassaolosta -
voivat olla sytykkeitä ratkaisevaan muutokseen sinun elämässäsi, -
joka katsot nyt tätä lähetystä.
Vuosi sitten evankelioimiskampanja "Mahdollisuus muutokseen" -
herätti kovaa keskustelua Pohjanmaalla.
Kampanjassa kerrottiin siitä, -
kuinka usko Jeesukseen on muuttanut elämän.
Mukana oli vapaita suuntia ja luterilaisia seurakuntia.
Materiaali sisälsi yksittäisten ihmisten kertomuksia siitä, -
mitä usko oli elämässä muuttanut.
Erään allergiat olivat parantuneet, toinen luopui peliriippuvuudestaan.
Kolmas pääsi irti rikoskierteestä.
Kampanjaa on kriittisesti puitu sosiaalisessa mediassa -
ja maakuntalehtien mielipidesivuilla.
Kun Jeesus kohtasi ihmisiä, tapahtui aina muutos.
Joskus muutos oli ulkoinen, joskus sisäinen.
Yksikään kohtaaminen ei päättynyt siihen, ettei muutosta tapahtunut.
Paavalin kääntymyksestä kerrotaan Apostolien tekojen luvussa yhdeksän.
Saul, josta tuli Paavali, vainosi voimakkaasti opetuslapsia.
Hän pyysi ylipapilta kirjeitä, jotka valtuuttaisivat hänet -
vangitsemaan kaikki Jeesuksen seuraajat.
Ja tämä hänelle myönnettiin.
Kun hän sitten oli matkalla tätä toteuttamaan, -
taivaasta leimahti valo hänen ympärilleen. "Hän kaatui maahan -
ja kuuli äänen sanovan: 'Saul, Saul, miksi vainoat minua?' -
Hän kysyi: 'Herra, kuka sinä olet?' -
Ääni vastasi: 'Minä olen Jeesus, jota sinä vainoat. -
Nouse ja mene kaupunkiin. Siellä saat kuulla mitä sinun on tehtävä.' -
Saulin matkatoverit kuulivat äänen, mutta eivät havainneet ketään. -
Saul nousi maasta, mutta avattuaan silmänsä hän ei nähnyt mitään. -
Toiset veivät hänet Damaskokseen kädestä taluttaen."
Siellä oli opetuslapsi Ananias, jota Herra puhutteli näyssä:
"Mene Suorallekadulle ja kysy Juudaksen talosta Saulia, -
jota kutsutaan Tarsolaiseksi. Hän rukoilee.'"
Ananias vastusti, sillä hän oli kuullut monilta, -
kuinka paljon pahaa se mies oli saanut aikaan Jerusalemissa.
"Herra sanoi: 'Mene, minä olen valinnut hänet aseekseni, -
tunnustamaan nimeäni maailman kansojen ja kuninkaiden -
ja myös Israelin kansan edessä.'"
Ananias meni osoitettuun taloon.
"'Saul, veljeni! Herra on lähettänyt minut -Jeesus, joka ilmestyi sinulle, -
kun olit matkalla tänne. Hän lähetti minut, -
jotta saisit näkösi takaisin ja täyttyisit Pyhästä Hengestä.'"
Samassa Saul näki jälleen.
Hän alkoi heti julistaa, että Jeesus on Jumalan Poika.
Kaikki olivat ihmeissään.
Saul saattoi Damaskoksen juutalaiset hämmennyksen valtaan.
Eikö tämä sama mies Jerusalemissa -
pyrkinyt tuhoamaan ne, jotka huutavat avuksi Jeesuksen nimeä?
Paavalin elämässä suunnanmuutos tuli heti esiin.
Hän sai todella todistaa uskostaan Jeesukseen maailman kansojen -
ja myös Israelin kansan edessä.
Tämä kristittyjä vainonnut mies julisti nyt rohkeasti kaikkialla, -
että tulee katua syntejään, kääntyä Jumalan puoleen ja tehdä tekoja, -
joissa parannus näkyy.
Itse tulin uskoon 23-vuotiaana, pienen lapsen äitinä.
Nuori liittomme mieheni kanssa oli eron partaalla.
Arkea raskautti mieheni työ laivan baarimikkona.
Työn luonteesta johtuen perheen yhdessäoloajat jäivät vähiin -
ja niihin vähäisiin loma-aikoihin liittyi riitelyä.
Yhteiselämälle ei näyttänyt olevan kelvollisia rakennusaineita.
Olimme kerran painostavan riidan jälkeen jopa rukoilleet:
"Jumala, jos todella olet olemassa, auta meitä!"
Pian tämän jälkeen tein matkan kotiseudulleni.
Halusin tavata uskovaa tätiäni, jota en ollut aikoihin nähnyt.
Tuona iltana jättäydyin Jeesukselle melkein itsellenikin yllätyksenä, -
vaikka olin kaivannut ihmeellistä rauhaa, joka tädilläni oli ollut, -
ja tässä kodissa vallitsi.
Myöhemmin ymmärsin syvemmin, että Jumala vastasi hätähuutoomme.
Sain täyttyä Hänen rakkaudellaan ja sain uutta toivoa elämääni.
Mieheni tuli uskoon pari päivää minun jälkeeni.
Seurasi monia käytännön muutoksia, myös ammattiemme kohdalla.
Avioliittomme eheytyminen alkoi.
Tänä vuonna tulee 47 vuotta täyteen yhteistä matkaamme.
Jumala johdatti meitä seurakuntaan ja hengelliseen työhön.
Amerikkalainen Kay Warren kirjoittaa kokemuksestaan, -
joka muutti hänen elämänsä.
Hän kasvoi pastorin tyttärenä -
ja omaksui itselleen saamansa kasvatuksen arvot.
Hän halusi olla erinomainen oppilas, -
mutta parhaista ponnisteluistaan huolimatta hän totesi olevansa -
vain keskinkertainen.
Pastorin tyttären oli käytävä myös pianotunneilla.
Hänellä oli jo ajatus, että kerran hän lähtisi kiertueelle -
ja haaveissaan hän näki itsensä soittamassa arvostavalle yleisölle.
Kay tuli kuitenkin huomaamaan, -
että hän oli tässäkin lajissa vain keskinkertainen.
Hän totesi, ettei kukaan koskaan tule pyytämään häntä levyttämään, -
eikä kiertueitakaan tulisi.
Ajatus ainaisesta tavallisuudesta sai hänet masentuneeksi.
Kay avioitui aikanaan Rick Warrenin kanssa, joka valmistui pastoriksi.
Hänestä tuli tunnettu ja Jumala käyttää häntä hyvin voimallisesti.
Kay puhuu, että elämä pastorin rinnalla oli lähinnä selviytymistä.
Hänen miehensä oli tähti, hän itse vain jokin himmeä tuikku.
Hän oli jopa kateellinen miehelleen ja tyytymätön omaan osaansa.
Hän kuitenkin kertoo Jumalan kohtaamisesta, joka muutti kaiken.
Häntä oli pyydetty puhujaksi naistentapahtumaan, -
johon suostui vastahakoisesti.
Matkalla sinne hän alkoi surkutella itseään tapansa mukaan.
"Jumala, olet tehnyt virheen! Miksi et tehnyt minusta parempaa! -
Sinun olisi pitänyt antaa Rickille erilainen vaimo. -
Minä en pysty täyttämään vaatimuksia."
Hän avasi autoradion saadakseen ajatuksensa pois tuosta tuskasta.
Hän ei halunnut mennä tapahtumaan turvonnein, itkuisin silmin.
Juuri sillä hetkellä radiossa soi laulu, -
jonka sanat iskivät suoraan Kayn sydämeen.
Laulussa kerrottiin tavallisista ihmisistä, joita Jumala rakastaa.
Kyyneleet kyllä virtasivat, -
mutta ilon ja rauhan kyyneleet.
Kay toteaa: "Jumala päätti tehdä minusta tavallisen ihmisen. -
Hän muovasi minut hellästi juuri sellaiseksi kuin halusi. -
Miksi? Koska tavallisuuteni luovutettuna Jumalalle -
sallii Hänen tehdä elämästäni ihmeen samalla tavalla -
kuin Jeesus ruokki tuhansia ihmisiä kahdella kalalla -
ja viidellä leivällä."
Vähästä tulee paljon, kun annamme sen Hänen käsiinsä.
Tuona päivänä Kay Warren tarjosi Jumalalle kaiken mitä hän on -
ja kaiken mitä hän ei ole, sanoen ääneen:
"Jumala, olen kyllästynyt nurkumaan ja syyttämään Sinua siitä, -
että teit virheen minun kohdalla."
Siitä asti hän hyväksyi sen, -
että Jumala päätti tehdä hänestä keskinkertaisen.
Hän lupautui taivaallisen Isän käyttöön milloin ja missä tahansa -
ja millä tavalla tahansa.
Tässä ovat vähäiset evääni.
Viimeiset kymmenet vuodet -
ovat antaneet Kay Warrenille tilaisuuksia lunastaa lupauksensa -
olla tyytyväinen siihen, kuka hän on.
Hän toteaa elävänsä tuon ratkaisevan muutoksen jälkeen.
Jumala on moninkertaistanut hänen vähäiset antinsa -
ja vienyt hänet seikkailuihin ja voittoihin itsestään.
Pohjimmillaan kristinuskossa on kyse antautumisesta Jumalalle, -
joka antaa voiman uuteen, täyteen elämään.
Edessä on mullistava seikkailu.
Jeesus sanoo:
"Sillä se, joka tahtoo pelastaa elämänsä, kadottaa sen, -
mutta joka sen minun tähteni kadottaa, on sen pelastava."
Hän tahtoo vapauttaa rajoittavasta ajattelusta itsemme suhteen.
Vain yksi kosketus Jumalalta voi muuttaa elämäsi suunnan.
Jos kaipaat jotakin sellaista, mitä et oikein osaa määritellä, -
olet valmis antautumaan hyvälle Jumalalle. Hän kutsuu sinua.
Hän on valmistanut sinulle pysyvän kodin -
kerran täydellisessä taivaassa.
Raamatuntekstit: 1992-käännös
Tekstitys: Johanna Holmström